[pic] | ЕВРОПЕЙСКА КОМИСИЯ |

Брюксел, 26.4.2011

COM(2011) 230 окончателен

2011/0095 (NLE)

Предложение за

РЕШЕНИЕ НА СЪВЕТА И КОМИСИЯТА

за позиция на Съюза относно Решение на Съвета за стабилизиране и асоцииране ЕС—Черна гора за изменение на неговия процедурен правилник

Обяснителен меморандум

1. В член 124 от Споразумението за стабилизиране и асоцииране между Европейските общности и техните държави-членки и Черна гора, което влезе в сила на 1 май 2010 г., се предвижда, че Съветът за стабилизиране и асоцииране може да реши да създаде други специализирани комитети или органи, които да го подпомагат при изпълнението на задълженията му, и да определи в процедурния си правилник състава и задълженията на тези комитети или органи и начина, по който те функционират.

2. Европейският икономически и социален комитет, Комитетът на регионите на Европейския съюз и органите на Черна гора изразиха интерес да създадат два съвместни консултативни комитета, които да организират диалога и сътрудничеството между техните социални партньори, други представители на гражданското общество и техните регионални и местни органи. За да извърши това, Съветът за стабилизиране и асоцииране е необходимо да измени процедурния си правилник.

3. Затова Комисията предлага Съветът за стабилизиране и асоцииране да създаде два съвместни консултативни комитета:

4. Един съвместен консултативен комитет ще представлява социалните партньори и други организации на гражданското общество поради силния интерес, изразен и от двете страни, представлявани от Европейския икономически и социален комитет, от страна на Европейския съюз, и от социалните партньори и други организации на гражданското общество в Черна гора, от страна на Черна гора.

5. Вторият съвместен консултативен комитет ще представлява местните и регионални власти на двете страни поради силния интерес, изразен и от двете страни, представлявани от Комитета на регионите на Европейския съюз, от страна на Европейския съюз, и от избраните представители на местните и регионални органи в Черна гора, от страна на Черна гора.

6. Предлаганите съвместни консултативни комитети са предназначени да бъдат форуми за диалог и сътрудничество между социалните партньори и други организации на гражданското общество и местните и регионални органи в Европейския съюз и Черна гора, които могат да дадат голям принос за развитието на връзките между тях и интеграцията на Европа. Диалогът и сътрудничеството ще подготвят бъдещата работа с Европейския икономически и социален комитет и Комитета на регионите на Европейския съюз, както и членството на Черна гора в Европейския съюз, ще улеснят обмена на информация относно настоящи въпроси от общ интерес, в частност актуалното състояние на икономическата, социалната и регионална политика на ЕС и процеса на присъединяване, ще насърчат обмена на информация при практическото прилагане на принципа на субсидиарност във всички аспекти на живота на регионално и местно равнище, като се обсъждат всички значими теми, предложени от всяка една от страните, които възникват в контекста на прилагането на Споразумението за стабилизиране и асоцииране и в рамката на предприсъединителната стратегия. Съветът за стабилизиране и асоцииране също може да се консултира с предложените съвместни консултативни комитети, преди да вземе решения в съответните области. Консултациите с комитетите остават обаче по усмотрение на Съвета за стабилизиране и асоцииране.

7. Създаването на предлаганите съвместни консултативни комитети няма финансово въздействие върху бюджета на ЕС, тъй като участниците от Черна гора отговарят за своите собствени разходи, а разходите от страна на Европейския съюз се покриват от бюджета на Европейския икономически и социален комитет и на Комитета на регионите на Европейския съюз.

8. Към настоящото е приложен текстът на предложението за решение на Съвета и на Комисията за позиция на Европейския съюз в Съвета за стабилизиране и асоцииране, както е посочено в член 3, параграф 1 от решение на Съвета и Комисията от 29 март 2010 г. относно сключването на гореспоменатото споразумение за стабилизиране и асоцииране.

2011/0095 (NLE)

Предложение за

РЕШЕНИЕ НА СЪВЕТА И КОМИСИЯТА

за позиция на Съюза относно Решение на Съвета за стабилизиране и асоцииране ЕС—Черна гора за изменение на неговия процедурен правилник

СЪВЕТЪТ НА ЕВРОПЕЙСКИЯ СЪЮЗ,

ЕВРОПЕЙСКАТА КОМИСИЯ,

като взеха предвид Договора за функционирането на Европейския съюз, и по-специално член 218, параграф 9 от него,

като взеха предвид Договора за създаване на Европейската общност за атомна енергия (Евратом), и по-специално член 101 от него,

като взеха предвид Решение на Съвета и Комисията от 29 март 2010 г. за сключването на Споразумение за стабилизиране и асоцииране между Европейските общности и техните държави-членки, от една страна, и Република Черна гора (наричана по-нататък „Черна гора“), от друга страна, и по-специално член 3, параграф 1 от него,

като взеха предвид предложението на Европейската комисия,

като имат предвид, че:

9. Съгласно член 119 от Споразумението за стабилизиране и асоцииране се създава Съвет за стабилизиране и асоцииране.

10. В член 120 от горепосоченото споразумение се предвижда, че Съветът за стабилизиране и асоцииране приема свой процедурен правилник.

11. В член 124 от горепосоченото споразумение се предвижда, че Съветът по стабилизиране и асоцииране може да реши да създаде други специализирани комитети или органи, които могат да подпомагат изпълнението на неговите задължения. В същата разпоредба от горепосоченото споразумение се предвижда също, че Съветът по стабилизиране и асоцииране определя в процедурния си правилник състава и задълженията на тези комитети или органи и начина, по който те функционират,

РЕШИХА:

Член единствен

Позицията, която следва да бъде приета от Съюза в Съвета за стабилизиране и асоцииране, създаден с член 119 от Споразумението за стабилизиране и асоцииране между Европейските общности и техните държави-членки, от една страна, и Република Черна гора, от друга страна, по отношение на създаването на съвместен консултативен комитет с Европейския икономически и социален комитет и на съвместен консултативен комитет с Комитета на регионите на Европейския съюз и на изменението на процедурния правилник на Съвета за стабилизиране и асоцииране, както е посочено в член 124 от гореспоменатото споразумение, се основава на проекторешението на Съвета за стабилизиране и асоцииране, приложено към настоящото решение. По настоящото проекторешение могат да бъдат нанесени незначителни промени, за които не е необходимо друго решение на Съвета.

Съставено в Брюксел, на […] година.

За Комисията | За Съвета |

Председател | Председател |

ПРИЛОЖЕНИЕ

Решение № 1/2011 на Съвета за стабилизиране и асоцииране ЕС — Черна гора от 20 юни 2011 г. за изменение на Решение № 1/2010 за приемане на процедурния му правилник, предвид създаването на съвместен консултативен комитет с Европейския икономически и социален комитет и на съвместен консултативен комитет с Комитета на регионите на Европейския съюз

СЪВЕТЪТ ЗА СТАБИЛИЗИРАНЕ И АСОЦИИРАНЕ,

като взе предвид Споразумението за стабилизиране и асоцииране между Европейските общности и техните държави-членки, от една страна, и Република Черна гора (наричана по-нататък „Черна гора“), от друга страна, и по-специално член 124 от него,

като има предвид, че:

12. Диалогът и сътрудничеството между социалните партньори и други организации на гражданското общество, както и между регионалните и местните органи в Европейския съюз и тези в Черна гора, могат да допринесат съществено за развитието на връзките между тях и интеграцията на Европа.

13. Изглежда подходящо такова сътрудничество да се организира чрез създаване на два съвместни консултативни комитета. Един от тях ще бъде между Европейския икономически и социален комитет, от една страна, и социалните партньори и други организации на гражданското общество в Черна гора, от друга страна. Вторият ще бъде между Комитета на регионите на Европейския съюз от една страна и избраните представители на местните и регионалните органи в Черна гора от друга страна.

14. Следователно е необходимо процедурният правилник на Съвета за стабилизиране и асоцииране, приет с решение № 1/2010, да бъде съответно изменен,

ПРИЕ НАСТОЯЩОТО РЕШЕНИЕ:

Член 1

Решение № 1/2010 следва да бъде изменено, като се добавят следните членове:

Член 14

Съвместен консултативен комитет с Европейския икономически и социален комитет

15. С настоящото се създава съвместен консултативен комитет с Европейския икономически и социален комитет със задачата да подпомага Съвета за стабилизиране и асоцииране за насърчаване на диалога и сътрудничеството между социалните партньори и други организации на гражданското общество в Европейския съюз и Черна гора. Диалогът и сътрудничеството включват всички значими аспекти на връзките между Европейския съюз и Черна гора, възникващи в контекста на прилагането на Споразумението за стабилизиране и асоцииране. Диалогът и сътрудничеството са насочени по-специално към:

а) подготовка на работодателите, работещите и други организации на гражданското общество в Черна гора за дейност в рамката на бъдещото членство в Европейския съюз;

б) подготовка на работодателите, работещите и други организации на гражданското общество в Черна гора за участието им в работата на Европейския икономически и социален комитет след присъединяването на Черна гора;

в) обмен на информация по въпроси от взаимен интерес, в частност по актуалното състояние на процеса на присъединяване, както и подготовка на работодателите, работещите и други организации на гражданското общество в Черна гора за този процес;

г) насърчаване на обмена на опит и на структурирания диалог между а) работодателите, работещите и други организации на гражданското общество в Черна гора и б) работодателите, работещите и други организации на гражданското общество в държавите-членки, включително чрез създаване на връзки в специфични области, в които преките контакти и сътрудничество могат да се окажат най-ефективният начин за решаване на конкретни проблеми;

д) обсъждане на други въпроси от значение, предложени от страните, възникващи в контекста на прилагането на Споразумението за стабилизиране и асоцииране и в рамката на процеса на предприсъединяване.

16. Съвместният консултативен комитет с Европейския икономически и социален комитет включва шест представители от Европейския икономически и социален комитет и шест представители от социалните партньори и други организации на гражданското общество в Черна гора. За участие могат да бъдат поканени и наблюдатели.

17. Съвместният консултативен комитет с Европейския икономически и социален комитет изпълнява задачите си въз основа на консултации със Съвета за стабилизиране и асоцииране или по своя собствена инициатива с цел да се насърчи диалога между икономическите и социалните кръгове.

18. Членовете се избират така, че да се гарантира, че Съвместният консултативен комитет с Европейския икономически и социален комитет отразява възможно най-правдиво различните социални партньори и други организации на гражданското общество, както в Европейския съюз, така и в Черна гора. Официалните назначения на членовете от Черна гора се извършват от правителството на Черна гора въз основа на предложения от социалните партньори и други организации на гражданското общество. Тези предложения се основават на включващи и прозрачни процедури за подбор измежду социалните партньори и други организации на гражданското общество.

19. Съвместният консултативен комитет с Европейския икономически и социален комитет се председателства от един член от Европейския икономически и социален комитет и от един представител на социалните партньори и други организации на гражданското общество в Черна гора.

20. Съвместният консултативен комитет с Европейския икономически и социален комитет приема собствен процедурен правилник.

21. Европейският икономически и социален комитет, от една страна, и правителството на Черна гора, от друга страна, поемат съответно разноските, направени за участие на своите делегати в срещите на Съвместния консултативен комитет и на работните му групи по отношение на разходите за персонал, пътни и дневни разходи.

22. Другите разходи, свързани с материалната организация на срещите, се поемат от страната домакин на срещите.

Член 15

Съвместен консултативен комитет с Комитета на регионите на Европейския съюз

23. С настоящото се създава съвместен консултативен комитет с Комитета на регионите на Европейския съюз със задачата да подпомага Съвета за стабилизиране и асоцииране при насърчаване на диалога и сътрудничеството между местните и регионалните органи в Европейския съюз и Черна гора. Диалогът и сътрудничеството са насочени по-специално към:

а) подготовка на местните и регионалните органи в Черна гора за дейност в рамката на бъдещото членство в Европейския съюз;

б) подготовка на местните и регионалните органи в Черна гора за участието им в работата на Комитета на регионите след присъединяването на Черна гора;

в) обмен на информация по настоящи въпроси от взаимен интерес, в частност по актуалното състояние на Европейската регионална политика и процеса на присъединяване, както и подготовка на местните и регионалните органи в Черна гора за този процес;

г) насърчаване на многостранен структуриран диалог между а) местните и регионалните органи в Черна гора и б) местните и регионалните органи в държавите-членки, включително чрез създаване на връзки в специфични области, в които преките контакти и сътрудничеството между местните и регионалните органи в Черна гора и местните и регионалните органи в държавите-членки могат да се окажат най-ефективният начин за решаване на конкретни въпроси от общ интерес;

д) предоставяне на редовен обмен на информация относно междурегионалното сътрудничество между местните и регионалните органи в Черна гора и местните и регионалните органи в държавите-членки;

е) насърчаване на обмена на опит и знания в областта на регионалната политика и структурните интервенции между а) местните и регионалните органи в Черна гора и б) местните и регионалните органи в държавите-членки, в частност ноу-хау и техники относно подготовката на планове или стратегии за местно и регионално развитие и най-ефективното използване на предприсъединителните и структурните фондове;

ж) подпомагане на местните и регионалните органи в Черна гора чрез обмен на информация, особено за прилагането на принципа на субсидиарност във всички аспекти на живота на местно и регионално равнище;

з) обсъждане на други въпроси от значение, предложени от страните, възникващи в контекста на прилагането на Споразумението за стабилизиране и асоцииране и в рамката на процеса на предприсъединяване.

24. Съвместният консултативен комитет с Комитета на регионите на Европейския съюз включва [седем] представители от Комитета на регионите, от една страна, и [седем] избрани представители на местните и регионалните органи в Черна гора, от друга страна. Назначава се същият брой заместници.

25. Съвместният консултативен комитет с Комитета на регионите на Европейския съюз извършва дейностите си въз основа на консултации със Съвета за стабилизиране и асоцииране или по своя собствена инициатива с цел да се насърчи диалога между местните и регионалните органи.

26. Съвместният консултативен комитет с Комитета на регионите на Европейския съюз може да отправя препоръки към Съвета за стабилизиране и асоцииране.

27. Членовете се избират така, че да се гарантира, че Съвместният консултативен комитет с Комитета на регионите на Европейския съюз отразява правдиво различните равнища на местните и регионалните органи както в Европейския съюз, така и в Черна гора. Официалните назначения на членовете от Черна гора се извършват от правителството на Черна гора въз основа на предложения от организации, представляващи местните и регионалните органи в Черна гора. Тези предложения ще се основават на включващи и прозрачни процедури за подбор измежду представители, имащи местни или регионални изборни мандати.

28. Съвместният консултативен комитет с Комитета на регионите на Европейския съюз приема собствен процедурен правилник.

29. Съвместният консултативен комитет с Комитета на регионите на Европейския съюз се съпредседателства от член на Комитета на регионите и представител на местните и регионалните органи в Черна гора.

30. Комитетът на регионите, от една страна, и правителството на Черна гора, от друга страна, поемат съответно разноските, направени за участие на своите делегати и помощен персонал в срещите на Съвместния консултативен комитет с Комитета на регионите на Европейския съюз по отношение на пътните и дневните разходи.

31. Другите разходи, свързани с организирането на срещите, се поемат от страната домакин на срещите.

Член 2

Настоящото решение влиза в сила на първия ден от втория месец след датата на приемането му.

Съставено в Люксембург, на […] юни 2011 година.

За Съвета за стабилизиране и асоцииране

Председател